
הצעת חוק למניעת העסקה של עברייני מין במוסד המכוון למתן שירות לקטינים 
(תיקון – מוסד המכוון למתן שירות לאנשים עם פיגור שכלי), התשס"ד-2004

היו"ר מיכאל איתן:

	 אני פותח את הישיבה. אני מקריא את החוק: תיקון שם החוק – 1.בחוק למניעת העסקה של עברייני מין במוסד המכוון למתן שירות לקטינים, התשס"א-2001 (להלן – החוק העיקרי), בשם החוק, במקום "במוסד המכוון למתן שירות לקטינים" יבוא "במוסדות מסוימים". 

אפרת רוזן:

	זה פשוט לא היה בהצעה המקורית.

היו"ר מיכאל איתן:

	זה יחול גם על בגירים. מדובר באדם עם מוגבלות, אז הוא יכול להיות בגיר לפי הגדרה משפטית והחוק לא צריך לחול עליו ולכן, אנחנו משנים את שם החוק.

	2(1) "לפי הגדרת "בגיר" יבוא: "אדם עם מוגבלות" – אחד מאלה: (א) "אדם עם פיגור שכלי" – מי שועדת אבחון כמשמעותה בחוק הסעד (טיפול במפגרים), התשכ"ט-1969 מצאה כי הוא מפגר; (ב) אדם עם לקות קוגניטיבית נוירופסיכולוגית, שבשלה מוגבלת יכולת השיפוט והתובנה שלו, וכן מוגבל תפקודו; (ג) אדם עם הפרעה התפתחותית מורחבת (PDD- Pervasive Development Disorder) לרבות אדם הסובל מאוטיזם;  

	"(2) בהגדרה "מוסד" – (א) האמור בה יסומן "(1)"; (ב) אחרי פסקה (1) יבוא: "(2) (א) מקום, מהמפורטים להלן, שבו נמצאים בני אדם עם מוגבלות - - 

אפרת רוזן:

	 זה אחד משלושת הסוגים שהגדרנו. 

היו"ר מיכאל איתן:

	 בסדר. "(1) מעון, כהגדרתו בחוק הפיקוח על המעונות, התשכ"ה- 1956; (2) מעון יום או מרכז טיפולי; (3) נרכז עבודה שיקומי; (4) מועדון, שמטרתו מתן שירות לקבוצה של בני אדם כאמור; (5) עסק, מהמפורטים להלן, מתן שירותים לבני אדם עם מוגבלות; (1) מטרתו מתן שירותי נופש לקבוצה של אנשים כאמור; בין השאר, קבוצה של בני אדם כאמור; (3)(א) בית חולים כהגדרתו בחוק טיפול בחולי נפש, התשנ"א-1991 [בחוק זה – חוק טיפול בחולי נפש]; (ב) מרפאה כהגדרתה בחוק יטפול בחולי נפש. 

	"5. העסקת עבריני מין במוסדות לאנשים עם מוגבלות 13ב.(א) בסעיף זה – "תקופת
הביניים" – התקופה שמיום -- עד יום --;" זה לגבי המצב עכשיו?
 
אפרת רוזן:

	אני רוצה להבהיר לגבי סעיף 5, אולי לא צריכים אותו. אנחנו צריכים לקבוע סעיף תחילה, מתי החוק יכנס לתוקפו. אני מציעה שזה יהיה תוך 3 חודשים, כי המנגנון כבר קיים, אז רק צריך ליידע את אותם מוסדות שהאיסור יחול עליהם. אם החוק ייכנס תוך 3 חודשים, אני בספק אם נצטרך הוראות מעבר לגבי שלושת החודשים האלה. 

היו"ר מיכאל איתן:

	לא, לא צריך. 



אפרת רוזן:

אז אני אמחק את סעיף 5.

היו"ר מיכאל איתן:

	צריכים לקחת קצת יותר מ-3 חודשים ולדעתי, כן צריך לקבוע סידור. אם אני אומר תוך 3 חודשים, הם צריכים לגרום לכך שהאדם יפוטר.

רינת וייגלר:

	 לא מדובר על אנשים שנמצאים במערכת, אלא על קבלה לעבודה.

אתי לבני:

	 מי שעובד - אין דרך לעשות את זה?

אפרת רוזן:

	 אין.

שמואל ברגר:

	 ברגע שיחול החוק, החוק פוטר את המעסיק לעוד 30 יום. אז זה יוצא 4 חודשים.

אפרת רוזן:

	 אז נמחק את סעיף 5 של הוראות מעבר.

היו"ר מיכאל איתן:

	יש כאן שתי בעיות שמציקות לי: 1. שאנחנו משתמשים בביטוי אדם עם מוגבלות. למרות שזה רק ספציפי לגבי החוק הזה, עדין זה כאילו מרמז - בדרך כלל משתמשים בזה כמונח מאוד כללי, שמתייחס למוגבלות גופנית, שכלית ונפשית. כאן, אנחנו לוקחים אדם עם מוגבלות ומייצרים לצורך החוק הזה בלבד, אבל עדיין אני חושב שהיינו צריכים להתאמץ קצת ולחפש משהו שייחד את המוגבלות הזאת ולא ייתן - -

יצחק הרצוג:

	 אפשר לכתוב מוגבלות שכלית?

רינת וייגלר:

	 לא, כי גם לה יש קונוטציה מסוימת.

יצחק הרצוג:

	אבל במקור זה היה פיגור שכלי. כל הקריטריונים הכי נכונים מבחינה מדעית, אני עוסק בזה גם עם לקויי למידה. א' ב' ו-ג' זה בדיוק העסק. עכשיו מעיר היושב ראש ואומר: אל תיתנו קונוטציה לאדם עם מוגבלויות, תמצאו הגדרה אחרת.


אפרת רוזן:

	 אולי אדם עם לקות שכלית, ואז מפרטים איזה סוג של לקות.

היו"ר מיכאל איתן:

	השאלה אם שכלית זה מספיק. אוטיזם זה לא בהכרח לא לקות שכלית. זה פגיעה במנגנון הרגשי.

נעמה לרנר:

	לא בהכרח. זה תקשורתי, זה לא רגשי וגם לא שכלי. אנשים יכולים להיות עם אינטליגנציה תקינה.

היו"ר מיכאל איתן:

	אני מציע, שאנחנו נבדוק את זה בלי צורך לקיים עוד ישיבה. לקראת ההצבעה נחליט.

דורית ואג:

מצביעים היום.

היו"ר מיכאל איתן:

	אני מפחד לעשות את זה בלי ייעוץ.

דורית ואג:

	אפשר שנצביע, נאשר את החוק ובקטע הזה, ונסמיך את אפרת להתייעץ ולמצוא את המונח הנכון.

היו"ר מיכאל איתן:

	בסדר.

יצחק הרצוג:

	 אתם יודעים מה, זה יכול להיות גם אדם עם הפרעה. 

היו"ר מיכאל איתן:

	לא. 

יצחק הרצוג:

	 אפשר להגיד לקות שכלית והתפתחותית? מה דעתך?

היו"ר מיכאל איתן:

	 לפני שמסכמים - לגבי אדם עם פיגור שכלי - קבעתם קריטריון, מי שוועדת אבחון כמשמעותה בחוק הסעד (טיפול במפגרים), התשכ"ט-1969. מה עם אדם שיש לו לקות נוירופסיכולוגית-קוגניטיבית. מה ההגדרה?


יצחק הרצוג:

	מוסדות שבהם יש את האנשים האלה. זה משרד העבודה. אלה המוסדות שבהם אסור להעסיק עבריין מין. 

היו"ר מיכאל איתן:

	נכון. למה נזקקים כאן להגדרת אדם עם? זה מוסד שבו מאשפזים בני אדם עם לקות? 

נעמה לרנר:

כן, לקות נוירו-פסיכולוגית.

היו"ר מיכאל איתן:

	אלה ההגדרות של המוסדות האלה?

רינת וייגלר:

	 כן. של האוכלוסייה שנמצאת במוסדות האלה.

היו"ר מיכאל איתן:

	ואיך קוראים למוסדות האלה?

אפרת רוזן:

	 עשינו לפי הגדרה שלכם.

רינת וייגלר:

	 אדם עם פיגור שכלי - באגף לטיפול באדם המפגר. אדם עם לקות קוגניטיבית - באגף השיקום. אדם עם הפרעה התפתחותית מורחבת – יש יחידה לטיפול באוטיסטים והיא כמובן יותר רחבה מאשר אוטיסטים. החלוקה לא אמורה להיות אגפית. מוסד שיש לו את האוכלוסייה הזאת יודע מי האוכלוסייה שלו.

יצחק הרצוג:

	 הייתי הולך על פיגור שכלי והתפתחותי או משהו כזה. הלב של העניין זה פיגור. 

רינת וייגלר:

	 דיברנו על זה גם בפעם הקודמת. 

יצחק הרצוג:

	אנחנו מדברים רק על ההגדרה.

היו"ר מיכאל איתן:

	לא אכפת לי שיהיה כתוב "מוגבלות" אם אתה מוסיף. למשל, מוגבלות שכלית. את כותבת "אדם עם מוגבלות" כאשר בחוק יש - -


רינת וייגלר:

	בחוק שוויון זכויות לאנשים עם מוגבלות יש הגדרה רחבה. אבל כאן, ברור שההגדרה מצמצמת.

היו"ר מיכאל איתן:

	אז למען היופי של החקיקה שלא יהיה אדם עם מוגבלות אלא - - 

אפרת רוזן:

	 מוגבלות שכלית או התפתחותית.

היו"ר מיכאל איתן:

	בבקשה, אם זה מתאים. אוטיזם מתאים?

רינת וייגלר:

	חשבנו הרבה על שלושת ההגדרות - אין לנו שום התנגדות. זה פרט טכני והמינוח שיתקבל על-ידי הוועדה יהיה מקובל עלינו.

יצחק הרצוג:

	אם כך, את מורידה את סעיף הביניים, כותבת שלושה חודשים.

	נותר לנו לקרוא את סעיף 6.

אפרת רוזן:

	 סעיף 6 מחיל את הוראות תחילה. 

היו"ר מיכאל איתן:

	סעיף 6: "(א) האמור בה יסומן "(א)"; (ב) אחרי סעיף קטן 0א) יבוא: "(ב) הוראות הצעת חוק למניעת העסקה של עבריני מין במוסד המכוון למתן שירות לקטינים (תיקון מס' 2), התשס"ה-2004 (בחוק זה – תיקון מס' 2), יחולו על בגיר כאמור בסעיף קטן (א) ובלבד שהורשע בעבירה בתוך חמש השנים שקדמו ליום כניסתו לתוקף של תיקון מס' 2."

אפרת רוזן:

	 זאת ההוראה שגם קבועה בחוק היום.

אתי לבני:

	 למה 5 שנים?

היו"ר מיכאל איתן:

	צריך לקבוע זמן, ו-5 שנים זה זמן סביר.

אתי לבני:

	אנחנו יודעים שעבירות מין זה דבר שחוזר על עצמו. זה לא דבר חד-פעמי.

היו"ר מיכאל איתן:

	לכן חמש שנים. אם חמש שנים אדם לא עבר עבירה...

אתי לבני:

	אתה יודע שפדופיל הוא תמיד פדופיל.

יצחק הרצוג:

	מה כתוב בחוק לגבי קטינים? הרי יש חוק כללי שעוסק כבר בקטינים. אנחנו מאמצים את אותו מודל. זה מצטרף לחוק הקיים, ומוסיף פרק.

היו"ר מיכאל איתן:

	 מי בעד העברת החוק למליאה לקריאה שניה ושלישית?

	3 בעד. 

אפרת רוזן:

	חבר הכנסת ברכה הגיש הסתייגות מהותית שהוא רוצה להוסיף שירותי בריאות. לא רק  מוסדות בריאות לחולי נפש אלא מוסדות בריאות בכלל. אנחנו חושבים שזה רחב מדי כי זה כל קופת חולים, כל בתי החולים, כל מרפאה.

שמואל ברגר:

	אני רוצה להפנות את תשומת הלב, שבחוק המקורי מחלקות ילדים בבתי חולים נמצאות בהגדרה. מרפאות פסיכיאטריות נמצאות. אנחנו נגיע רחוק מדי.

היו"ר מיכאל איתן:

	מי בעד קבלת ההסתייגות של חבר הכנסת ברכה? ההסתייגות נפלה.

אתי לבני:

	אני רוצה להסתייג לגבי ה-5 שנים. צריך להרחיב את זה ל-10 שנים.

היו"ר מיכאל איתן:

	 אז תתקני גם את החוק ההוא. תעשי טיעון עקיף, שיתקן גם את החוק ההוא.

אפרת רוזן:

	אנחנו בתוך החוק כרגע. אבל אז, אי אפשר יהיה לעשות את זה רטרואקטיבית, זה יהיה רק לאנשים שמתקבלים מעכשיו. זה גם לגבי הקטינים וגם לגבי אנשים מבוגרים.

דורית ואג:

	זה לא במידה שאינה עולה על הנדרש?


שמואל ברגר:

	אני מציע לעיין בהליכי החקיקה אז, היה נימוק למה השתמשו ב-5 שנים. זו לא היתה בחירה שרירותית.

אתי לבני:

	 אני אעיין.

שמואל ברגר:

	 היו הרבה דוברים והרבה איזונים וחופש העיסוק.

אפרת רוזן:

	 ככל שנרחיב, יהיה יותר עלות תקציבית.

שמואל ברגר:

	 אנחנו ערוכים למצב הנוכחי היום, התוספת היא מזערית.

היו"ר מיכאל איתן:

מי בעד ההצעה? הרוב נגד. ההצעה לא התקבלה.

היו"ר מיכאל איתן:

הצבעה. החוק התקבל. אני מודה לכולם. הישיבה נעולה.
